Pielikums

Ministru kabineta

2021. gada 7. septembra

noteikumiem Nr. 617

**Profesionālās darbības reglamentētajā profesijā uzsākšanas vai veikšanas prasību samērīguma novērtējums**

|  |  |  |
| --- | --- | --- |
| 1. | Prasības profesijas reglamentācijai ir izvirzītas, lai nodrošinātu šādu sabiedrības interešu aizsardzību | Atzīmēt atbilstošo:   sabiedriskā kārtība   valsts drošība   sabiedrības veselība   sociālā nodrošinājuma sistēmas finansiālais līdzsvars   patērētāju, pakalpojumu saņēmēju un darba ņēmēju aizsardzība   atbilstīga tiesvedība   tirgus darījumu taisnīgums   krāpšanas apkarošana, nodokļu nemaksāšanas un izvairīšanās no nodokļu maksāšanas novēršana, fiskālās uzraudzības efektivitātes aizsargāšana   transporta drošība   dabas un pilsētvides aizsardzība   dzīvnieku veselība   intelektuālā īpašuma aizsardzība   kultūras mantojuma aizsardzība   sociālā drošība   kultūras politika |
| 2. | Normatīvajā aktā ir noteikta jauna reglamentētā profesija, t. i., izvirzītas kvalifikācijas prasības profesionālās darbības veikšanai noteiktā profesijā | Projekts šo jomu neskar |
| Prasības samērīguma novērtējums\* |
| 3. | Normatīvajā aktā ir noteiktas reglamentētās profesionālās darbības un nosacījumi profesionālā nosaukuma izmantošanai | Projekts šo jomu neskar |
| Prasības samērīguma novērtējums\* |
| 4. | Normatīvajā aktā ir noteikta prasība pastāvīgi pilnveidot profesionālo kompetenci | Projekts šo jomu neskar |
| Prasības samērīguma novērtējums\* |
| 5. | Normatīvajā aktā ir noteikti ierobežojumi attiecībā uz profesijas organizatorisko struktūru, profesionālo ētiku un profesionālās darbības pārraudzību | Projekts šo jomu neskar |
| Prasības samērīguma novērtējums\* |
| 6. | Normatīvajā aktā ir noteikti ierobežojumi attiecībā uz obligātu prasību par dalību profesionālā organizācijā, reģistrēšanos vai atļauju saņemšanu, īpaši gadījumā, ja šāda prasība ir saistīta ar noteiktas profesionālās kvalifikācijas ieguvi | Projekts šo jomu neskar |
| Prasības samērīguma novērtējums\* |
| 7. | Normatīvajā aktā ir noteikti kvantitatīvi ierobežojumi attiecībā uz tādu personu ar noteiktu profesionālo kvalifikāciju skaitu, kurām ir atļauts strādāt attiecīgajā profesijā vai būt par darbinieku vai vadītāju, vai pārstāvi. Normatīvajā aktā ir noteikti atšķirīgi profesionālās darbības noteikumi dažādās Latvijas teritorijas daļās | Projekts šo jomu neskar |
| Prasības samērīguma novērtējums\* |
| 8. | Normatīvajā aktā ir noteikti ierobežojumi attiecībā uz tiesībām īstenot profesionālo darbību kopīgi vai partnerībā, profesionālās darbības nesavietojamības noteikumi, ierobežojumi attiecībā uz reglamentētajā profesijā strādājošo juridisko statusu, uzņēmuma kapitāla daļu vai akciju turēšanu vai vadību | Projekts šo jomu neskar |
| Prasības samērīguma novērtējums\* |
| 9. | Normatīvajā aktā ir noteikti ierobežojumi attiecībā uz obligātu prasību apdrošināt profesionālo darbību vai citiem individuālās vai kolektīvās atbildības aizsardzības līdzekļiem | Projekts šo jomu neskar |
| Prasības samērīguma novērtējums\* |
| 10. | Normatīvajā aktā ir noteikta prasība zināt vienu vai vairākas valodas, lai varētu veikt profesionālo darbību attiecīgajā reglamentētajā profesijā | Projekts šo jomu neskar |
| Prasības samērīguma novērtējums\* |
| 11. | Normatīvajā aktā ir noteikti ierobežojumi attiecībā uz tarifu minimālo un maksimālo vērtību vai vienu no tām | Projekts šo jomu neskar |
| Prasības samērīguma novērtējums\* |
| 12. | Normatīvajā aktā ir noteiktas profesionālās darbības reklāmas prasības | Projekts šo jomu neskar |
| Prasības samērīguma novērtējums\* |
| 13. | Normatīvajā aktā ir noteiktas prasības īslaicīgu pakalpojumu sniedzējam no ārvalstīm Latvijas Republikā reglamentētajās profesijās (veikt kvalifikācijas pārbaudi, reģistrēties profesionālajā organizācijā vai reģistrā, iesniegt deklarāciju, veikt samaksu par administratīvajām procedūrām) | Projekts šo jomu neskar |
| Prasības samērīguma novērtējums\* |

Piezīme. \* Samērīguma novērtējumam jābūt atbilstošam attiecīgā normatīvā akta būtībai, saturam un ietekmei pēc apjoma un detalizācijas pakāpes, kā arī jābūt pamatotam ar kvalitatīviem un, ja tas ir iespējams un būtiski, ar kvantitatīviem datiem. Samērīguma novērtējums iekļauj šādu aspektu izvērtējumu:

1) prasības piemērotība (Kādi riski pakalpojumu saņēmēju, tostarp patērētāju, profesionālās darbības veicēju vai personu sabiedrisko interešu aizsardzībai ir jāmazina vai jānovērš ar izvirzītajām profesionālās darbības prasībām un kāda ir šo risku būtība? Kā ir veikts izvērtējums attiecībā uz profesionālās darbības prasību piemērotību attiecīgo sabiedrisko interešu konsekventai un sistemātiskai aizsardzībai un identificēto risku mazināšanai vai novēršanai? Vai ir ņemta vērā aktuālā situācija attiecībā uz zinātnes un tehnoloģiju attīstību un tās palielinošā vai mazinošā ietekme uz informācijas asimetriju starp reglamentētajā profesijā strādājošajiem un patērētājiem? Vai ir izvērtēta prasības ekonomiskā ietekme, tostarp ietekme uz personu brīvu pārvietošanos un pakalpojumu brīvu apriti Eiropas Savienībā, uz patērētāju izvēli un uz sniegto pakalpojumu kvalitāti?);

2) prasības saistība ar reglamentētajām profesionālajām darbībām (Vai ir novērtēta saistība starp attiecīgās reglamentētās profesijas ietvaros veicamajām profesionālajām darbībām un normatīvajos aktos izvirzītajām profesionālās darbības prasībām izglītībai un profesionālajai kvalifikācijai un kāds ir šā novērtējuma rezultāts? Vai ir novērtēta saistība starp attiecīgās reglamentētās profesijas ietvaros veicamo uzdevumu sarežģītību un nepieciešamību to veikšanai iegūt noteiktu izglītību un profesionālo kvalifikāciju, tostarp apsverot nepieciešamās profesionālās kvalifikācijas un profesionālās pieredzes apjomu, saturisko būtību un ilgumu? Vai ir novērtēta reglamentētās profesijas autonomijas pakāpe, kāda ir tās organizācija un pārraudzība un kā tā ietekmē sabiedrisko interešu aizsardzību, jo īpaši gadījumā, ja profesionālās darbības veikšanu kontrolē un par to atbildīgs ir pats reglamentētajā profesijā strādājošais? Vai ir apzinātas un novērtētas iespējas attiecīgās profesijas reglamentētās profesionālās darbības veikt arī citu profesiju pārstāvjiem vai kopīgi, šādu iespēju pastāvēšana un pamatojums?);

3) prasības nepieciešamība (Vai ir veikts tiesību normu izvērtējums, piemēram, attiecībā uz produktu nekaitīgumu vai patērētāju tiesību aizsardzību, vai tās ir pietiekamas, lai nodrošinātu identificēto risku mazināšanu vai novēršanu? Vai ir apsvērta mazāk ierobežojošu līdzekļu piemērošana attiecīgo sabiedrisko interešu aizsardzībai un identificēto risku mazināšanai vai novēršanai? Ja profesionālās darbības prasība ir noteikta patērētāju aizsardzībai un identificētie riski attiecas tikai uz reglamentētās profesionālās darbības veicēja un patērētāja attiecībām un nerada negatīvu ietekmi trešajām personām, papildus novērtē, vai ir iespējams piemērot mazāk ierobežojošu profesionālās darbības prasību veidu nekā reglamentēto profesionālo darbību noteikšana. Ja profesionālās darbības prasība attiecas uz kvalifikācijas ieguvi, – vai ir izvērtēti alternatīvi kvalifikācijas ieguves veidi?);

4) profesionālās darbības prasību kopums (Vai ir veikts profesionālās darbības prasību kopuma pozitīvās un negatīvās ietekmes izvērtējums (no jauna izvirzītās vai grozītās prasības apvienojumā ar pārējiem profesionālajai darbībai normatīvajos aktos noteiktajiem ierobežojumiem)? Vai noteiktā prasība apvienojumā ar pārējiem profesionālajai darbībai normatīvajos aktos noteiktajiem ierobežojumiem ir nepieciešama attiecīgo sabiedrisko interešu aizsardzībai (paskaidrot)?).

Finanšu ministrs J. Reirs